Svjetski kup u biatlonu 2015/2016.
Svjetski kup u biatlonu 2015/16. bilo je 39-o po redu takmičenje biatlonaca za Svjetski kup u biatlonu u organizaciji Međunarodnog biatlonskog saveza (IBU). Vrhunac takmičenja bilo je Svjetsko prvenstvo u biatlonu 2016. u norveškom Oslu. Titule pobjednika Svjetskog kupa branio je Francuz Martin Fourcade, a kod žena Bjeloruskinja Darja Domračava, koja u ovoj sezoni zbog infektivne mononukleoze nije nastupila. Za vrednovanje i pravo učestvovanja korišteni su rezultati IBU kupa 2014/15. Nakon petogodišnje pauze, takmičenja će se ponovo održavati u Sjevernoj Americi. Ukupni pobjednici bili su Martin Fourcade, sa 10 pobjeda i Čehinja Gabriela Soukalová, koja je pobijedila u četiri pojedinačne utrke. U utrkama štafeta najbolja je bila muška štafeta Norveške sa tri pobjede, a u ženskoj konkurenciji štafeta Njemačke, koja je osvojila Svjetski kup bez ijedne pobjede.